**Vodič za građane za 2023. godinu**



**Poštovani stanovnici,**

predstavljamo Vam „Vodič za građane“ za 2023. godinu. U njemu je prikazano na koji način Općina Breznica prikuplja i investira sredstva. Kako bismo omogućili uvid u rad naše Općine i učinili je što transparentnijom nastavljamo s projektom koji se nalazi na Internet stranici [www.proracun.hr](http://www.proracun.hr/) te na našoj službenoj stranici [www.breznica.hr](http://www.breznica.hr/).

Kako bismo Vam pokazali za što planiramo izdvojiti novac iz Proračuna predstavljamo Vam projekt „Vodič za građane“.

Svake godine ulažemo u poboljšanje kvalitete života naših stanovnika, s toga i ove godine imamo u planu velika ulaganja u komunalnu infrastrukturu kao što su izgradnja i rekonstrukcija cesta, izgradnja vodovoda, održavanje javne rasvjete, održavanje javnih površina, izgradnja biciklističko pješačkih staza, uređenje groblja, uređenje parka i trga te dječjih i sportskih igrališta.

Kako bi pomogli mladima u daljnjem obrazovanju, studentima dodjeljujemo stipendije u iznosu od 79,63 eura mjesečno. Nastavljamo financiranje nabave bilježnica i radnih bilježnica učenicima osnovnih škola.

S demografskim mjerama nastavljamo i u 2023. godini. Želimo da naša Općina bude ugodno mjesto za život koje će udobnošću i blagostanjem rezultirati većim brojem novorođene djece i privući nove stanovnike, stoga roditeljima novorođene djece dodjeljujemo jednokratne novčane naknade u iznosu od 265,44 eura za prvo dijete, 398,17 eura za drugo dijete, a za svako sljedeće dijete u iznosu većem za 132,72 eura.

Sufinanciramo boravak djece u našem Dječjem vrtiću Pčelica Bisag s 119,45 eura mjesečno za prvo, odnosno 145,99 eura za drugo i svako sljedeće dijete upisano u vrtić.

Obiteljima i kućanstvima slabijeg imovinskom stanja osigurali smo isplatu jednokratnih novčanih pomoći i pomoći za troškove stanovanja.

Vrlo je važno baviti se sportom i brinuti se o zdravlju, s toga želimo potaknuti što više građana na aktivan život pa smo dio sredstava izdvojili za izgradnju dječjih igrališta i sportskih terena, te financiramo aktivnosti sportskih udruga.

Očuvanje tradicije i kulture naše Općine od velike nam je važnosti, pa smo i ove godine značajna sredstva izdvojili za udruge koje nas predstavljaju te za različita kulturna događanja.

Dragi stanovnici, predstavili smo dio projekata koje želimo realizirati u 2023. godini.

Ukoliko mislite kako nam je još nešto potrebno kako bismo poboljšali našu Općinu molimo da nam napišete.

Vaše prijedloge, sugestije i komentare možete ostavljati do 11.12.2022. godine kada ćemo sve zaprimljeno uzeti u obzir, na sjednici Općinskog vijeća predstaviti, te prihvaćeno uvrstiti u konačan prijedlog proračuna za 2023. godinu.

Vaš Načelnik!

Savjetovanje za prijedlog proračuna za 2023. godinu možete pronaći [OVDJE](https://www.proracun.hr/Home/Savjetovanje/bc50e960-ae1a-4329-ad56-9b656b93af66).

**Što je proračun?**

Proračun je akt kojim se procjenjuju prihodi i primici te utvrđuju rashodi i izdaci Općine Breznica za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

U ovom Proračunu za građane bit će prikazan sažetak proračuna Općine Breznica za 2023. godinu s najvažnijim smjernicama razvoja Općine Breznica koji pojašnjava planove i aktivnosti. Ovim pregledom Općinskog proračuna želimo omogućiti svim građanima uvid u prihode i rashode Općine Breznica kako bi imali transparentnu i potpunu informaciju o tome gdje i kako se troši općinski novac, kao i da bismo potaknuli sve građane na aktivno sudjelovanje u komentiranju, predlaganju i sugeriranju Općinskog proračuna.

Prijedlog Proračuna Općine Breznica za 2023. godinu možete pronaći [ovdje](https://www.proracun.hr/Home/GetPdf?fileName=https://mobes.blob.core.windows.net/mobesproracuni/Op%C4%87ina%20Breznica/Savjetovnaje/c29dcd0e-359b-41ce-94be-f595c5905e3f_Prijedlog%20Prora%C4%8Duna%20Op%C4%87ine%20Breznica%20za%202023.%20i%20projekcije%20za%202024.%20i%202025.%20godinu.pdf).

**Proračun sadržava:**

1. **Opći dio** proračuna sačinjavaju:

• Račun prihoda i rashoda u kojem su prikazani svi prihodi i rashodi prema ekonomskoj klasifikaciji (npr. prihodi od poreza, imovine, pristojbi te rashodi za nabavu nefinancijske imovine, rashodi za usluge tekućeg i investicijskog održavanja, rashodi za zaposlene, financijski rashodi).

• Račun zaduživanja/financiranja koristi se u trenutku kada postoje viškovi ili manjkovi. Na računu zaduživanja/financiranja prikazuju se izdaci za financijsku imovinu i otplate zajmova te primici od financijske imovine i zaduživanja.

**Slikoviti prikaz općeg dijela proračuna:**

Račun prihoda i rashoda prikazuje prikupljena i potrošena sredstva u toku jedne godine stoga se on sastoje od prihoda i rashoda. Račun zaduživanja/financiranja sastoji se od: primitaka od financijske imovine i zaduživanja te izdataka za financijsku imovinu i otplate zajmova. Na račun zaduživanja/financiranja upisuju se viškovi nastali većim prilivom prihoda od rashoda te manjkovi nastali većim odlivom sredstava u rashode od priliva prihoda.

1. **Poseban dio** proračuna sačinjava:

• Plan rashoda i izdataka raspoređen po organizacijskim jedinica (odjelima) i proračunskim korisnicima iskazanih po vrstama te raspoređenih u programe koji se sastoje od aktivnosti i projekata.

Treba napomenuti da Proračun nije statičan akt već se sukladno Zakonu može mijenjati tijekom proračunske godine. Ta izmjena se naziva rebalans proračuna. Procedura izmjena/rebalansa Proračuna identična je proceduri njegova donošenja**.**

**Proračunski korisnici:**

Proračunski korisnici su ustanove, tijela javne vlasti kojima je JLS osnivač ili suosnivač. Financiranje proračunskih korisnika je većim dijelom iz proračuna svog osnivača ili suosnivača. Proračunski korisnici JLS mogu biti: dječji vrtići, knjižnice, javne vatrogasne postrojbe, domovi za starije i nemoćne osobe…

**Zakoni i sankcije**

Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je općinski načelnik. Općinski načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

**OPĆI DIO PRORAČUNA**

**PRIHODI I PRIMICI**

**Ukupni prihodi i primici Općine Breznica za 2023. godinu planirani su u iznosu od 1.731.300,00 eura.**

**Prihodi od poslovanja**

Prihodi od poslovanja Općine Breznica za 2023. godinu planirani su u iznosu od 1.561.300,00 eura, a čine ih:

1. Prihodi od poreza planirani u iznosu od 442.700,00 eura, od toga Porez i prirez na dohodak planiran u iznosu od 425.500,00 eura, Porezi na imovinu planiran u iznosu od 13.600,00 eura i Porezi na robu i usluge planirani u iznosu od 3.600,00 eura;
2. Pomoći iz inozemstva i od subjekata unutar općeg proračuna planirane u iznosu od 881.599,00 eura, od toga, pomoći proračunu iz drugih proračuna planirane u iznosu 441.000,00 eura i pomoći iz proračuna temeljem prijenosa EU sredstava planirane u iznosu od 440.599,00 eura;
3. Prihodi od imovine planirani u iznosu od 25.504,00 eura, od toga Prihodi od financijske imovine planirani u iznosu od 4,00 eura i Prihodi od nefinancijske imovine planirani u iznosu od 25.500,00 eura;
4. Prihodi od upravnih i administrativnih pristojbi, pristojbi po posebnim propisima i naknada planirani u iznosu od 206.547,00 eura, od toga upravne i administrativne pristojbe planirane u iznosu od 47,00 eura, Prihodi po posebnim propisima planirani u iznosu od 169.400,00 eura i Komunalni doprinosi i druge naknade planirani u iznosu od 37.100,00 eura;
5. Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima planirani u iznosu od 200,00 eura
6. Kazne, upravne mjere i ostali prihodi planirani u iznosu od 4.750,00 eura.

**Prihodi od prodaje nefinancijske imovine**

Prihodi od prodaje nefinancijske imovine planirani u iznosu od 20.000,00 eura, a čine ih Prihodi od prodaje materijalne imovine-prirodna bogatstva planirani u iznosu od 10.000,00 eura i prihodi od prodaje proizvedene dugotrajne imovine planirani u iznosu od 10.000,00 eura

**Višak/manjak prihoda iz prethodnih godina planiran je u iznosu od 150.000,00 eura.**

**RASHODI I IZDACI**

**Ukupni rashodi Općine Breznica za 2023. godinu planirani su u iznosu od 1.731.300,00 eura.**

**Rashodi poslovanja**

Rashodi poslovanja Općine Breznica za 2023. godinu planirani su u iznosu od 874.300,00 eura, a čine ih:

1. Rashodi za zaposlene planirani u iznosu od 277.375,00 eura, od toga, Plaće (bruto) planirane u iznosu od 225.000,00 eura, Ostali rashodi za zaposlene planirani u iznosu od 23.000,00 eura i Doprinosi na plaće planirani u iznosu od 29.375,00 eura;
2. Materijalni rashodi planirani u iznosu od 465.425,00 eura, od toga Naknade troškova zaposlenima planirane u iznosu od 24.750,00 eura, Rashodi za materijal i energiju planirani u iznosu od 99.850,00 eura, Rashodi za usluge planirani u iznosu od 313.630,00 eura i Ostali nespomenuti rashodi poslovanja planirani u iznosu od 27.195,00 eura;
3. Financijski rashodi planirani u iznosu od 2.150,00 eura;
4. Pomoći dane u inozemstvo i unutar općeg proračuna planirane u iznosu od 36.000,00 eura, od toga pomoći unutar općeg proračuna planirane u iznosu od 21.000,00 eura i pomoći proračunskim korisnicima drugih proračuna 15.000,00 eura;
5. Naknade građanima i kućanstvima na temelju osiguranja i druge naknade planirane u iznosu od 36.000,00 eura za ostale naknade građanima i kućanstvima iz proračuna;
6. Ostali rashodi planirani u iznosu od 57.350,00 eura, od toga tekuće donacije planirane u iznosu od 39.350,00 eura, kazne, penali i naknade štete 3.000,00 eura i kapitalne pomoći planirane u iznosu od 15.000,00 eura.

**Rashodi za nabavu nefinancijske imovine**

Rashodi za nabavu nefinancijske imovine planirani u iznosu od 809.000,00 eura, a čine ih:

1. Rashodi za nabavu neproizvedene dugotrajne imovine planirani u iznosu od 10.000,00 eura za materijalnu imovinu;
2. Rashodi za nabavu proizvedene dugotrajne imovine planirani u iznosu od 799.000,00 eura, od toga Građevinski objekti planirani u iznosu od 775.000,00 eura, Postrojenja i oprema planirano u iznosu od 20.000,00 eura te nematerijalna proizvedena imovina planirana u iznosu od 4.000,00 eura

**Izdaci za financijsku imovinu i otplate zajmova**

Izdaci za otplatu glavnice primljenih kredita i zajmova planirani u iznosu od 48.000,00 eura za otplatu glavnice primljenih zajmova od državnog proračuna.

**OPIS POSEBNOG DIJELA PRORAČUNA**

**PREDSTVNIČKA I IZVRŠNA TIJELA PLANIRANO U IZNOSU OD 51.500,00 EURA**

**Program 1001 Financiranje osnovnih aktivnosti planirano u iznosu od 51.500,00 eura**

Za rad općinskog Vijeća i radnih tijela planirano je 3.500,00 eura za ostale nespomenute rashode poslovanja.

Za otplatu kredita i zajmova planirano je 48.000,00 eura za otplate glavnice primljenih zajmova od drugih razina vlasti.

**JEDINSTVENI UPRAVNI ODJEL PLANIRANO U IZNOSU OD 244.650,00 eura**

**Program 1002 Financiranje osnovnih aktivnosti planirano u iznosu od 244.650,00 eura**

1. Rashodi za zaposlene planirani u iznosu od 92.375,00 eura, od toga Plaće (bruto) 75.00,00 eura, ostali rashodi za zaposlene 5.000,00 eura i doprinosi na plaće 12.375,00 eura;
2. Materijalni i financijski rashodi planirani u iznosu od 138.775,00 eura, od toga:
* Materijalni rashodi planirani u iznosu od 133.425,00 eura, od toga naknade troškova zaposlenima 6.450,00 eura, rashodi za materijal i energiju 26.000,00 eura, rashodi za usluge 81.600,00 eura i ostali nespomenuti rashodi poslovanja 19.375,00 eura;
* Financijski rashodi planirani u iznosu od 1.350,00 eura za ostale financijske rashode;
* Pomoći dane u inozemstvo i unutar općeg proračuna planirane u iznosu od 1.000,00 eura za pomoći unutar općeg proračuna;
* Ostali rashodi planirani u iznosu od 3.000,00 eura za kazne, penale i naknadu štete.
1. Za kapitalna ulaganja u opremu i ostalu imovinu planirano je 13.500,00 eura za postrojenje i opremu.

**KOMUNALNO – STAMBENE DJELATNOSTI I UREĐENJE PROSTORA PLANIRANO U IZNOSU OD 1.052.000,00 EURA**

**Program 1003 Održavanje komunalne infrastrukture i građenje objekta planirano u iznosu od 227.000,00 eura**

1. Za održavanje građevinskih objekata planirano je 11.000,00 eura, od toga rashodi za materijal i energiju 3.000,00 eura i rashodi za usluge 8.000,00 eura;
2. Za održavanje cesta planirano je 130.000,00 eura, od toga rashodi za materijal i energiju 10.000,00 eura i rashodi za usluge 120.000,00 eura;
3. Za održavanje javne rasvjete planirano je 25.000,00 eura, od toga rashodi za materijal i energiju 20.000,00 eura i rashodi za usluge 5.000,00 eura;
4. Za održavanje javnih površina planirano je 15.000,00 eura za rashode za usluge;
5. Za održavanje ostale komunalne infrastrukture planirano je 46.000,00 eura, od toga rashodi za materijal i energiju 1.000,00 eura i rashodi za usluge 45.000,00 eura.

**Program 1004 Izgradnja i rekonstrukcija kapitalnih objekta planirano u iznosu od 475.000,00 eura**

Za izgradnju i rekonstrukciju kapitalnih objekta planirano je 475.000,00 eura za građevinske objekte.

**Program 1005 Izgradnja i rekonstrukcija komunalne infrastrukture planirano u iznosu od 350.000,00 eura**

1. Za otkup zemljišta planirano je 10.000,00 eura za materijalnu imovinu;
2. Za izgradnju cesta i ostalih prometnih objekta planirano je 200.000,00 eura (izgradnja cesta 130.000,00 eura, izgradnja biciklističko pješačkih staza 50.000,00 eura i kapitalne pomoći 20.000,00 eura);
3. Za izgradnju kanalizacije planirano je 10.000,00 eura za građevinske objekte;
4. Za izgradnju vodovoda planirano je 15.000,00 eura za građevinske objekte;
5. Za izgradnju i rekonstrukciju javne rasvjete planirano je 30.000,00 eura za građevinske objekte;
6. Za izgradnju i rekonstrukciju ostalih građevinskih objekata planirano je 80.000,00 eura za građevinske objekte (uređenje groblja 10.000,00 eura, uređenje trga i parka 10.000,00 eura i izgradnja dječjih igrališta i sportskih terena 60.000,00 eura);
7. Za nabavu uređaja i opreme planirano je 5.000,00 eura za postrojenje i opremu.

**KULTURA, ZNANOST, SPORT I OSTALI KORISNICI PLANIRANO U IZNOSU OD 39.350,00 EURA**

**Program 1006 Razvoj kulture i znanosti planirano u iznosu od 1.000,00 eura**

Za financiranje aktivnosti kulturnih i znanstvenih udruga planirano je 1.000,00 eura za tekuće donacije.

**Program 1007 Razvoj sporta planirano u iznosu od 6.000,00 eura**

Za financiranje aktivnosti sportskih udruga planirano je 6.000,00 eura za tekuće donacije.

**Program 1008 Razvoj udruga planirano u iznosu od 32.350,00 eura**

Za financiranje aktivnosti udruga planirano je 32.350,00 eura za tekuće donacije (Političke stranke 1.200,00 eura, vatrogastvo 13.500,00 eura, Crveni križ 1.950,00 eura, Civilna zaštita 700,00 eura i ostale donacije 15.000,00 eura).

**ŠKOLSTVO, SOCIJALNA SKRB I ZDRAVSTVO PLANIRANO U IZNOSU OD 53.000,00 EURA**

**Program 1009 Školstvo planirano u iznosu od 15.000,00 eura**

Za financiranje osnovnog školstva planirano je 100.000,00 eura za pomoći proračunskim korisnicima drugih proračuna.

**DJEČJI VRTIĆ PČELICA**

**Program 1010 Predškolski odgoj planirano u iznosu od 290.800,00 eura**

Za financiranje predškolskog odgoja planirano je 290.800,00 eura, od toga:

* Rashodi za zaposlene planirani u iznosu od 185.000,00 eura, od toga plaće (bruto) 150.000,00 eura, ostali rashodi za zaposlene 18.000,00 eura i doprinosi na plaće 17.000,00 eura;
* Materijalni rashodi planirani u iznosu od 98.500,00 eura, od toga naknade troškova zaposlenima 18.300,00 eura, rashodi za materijal i energiju 39.850,00 eura, rashodi za usluge 36.030,00 eura i ostali nespomenuti rashodi poslovanja 4.320,00 eura;
* Financijski rashodi planirani u iznosu od 800,00 eura za ostale financijske rashode;
* Naknade građanima u kućanstvima na temelju osiguranja i druge naknade planirani u iznosu od 1.000,00 eura;
* Rashodi za nabavu proizvedene dugotrajne imovine planirani u iznosu od 5.500,00 eura za postrojenja i opremu.

**SOCIJALNA SKRB**

**Program 1011 Socijalna skrb planirano u iznosu od 35.000,00 eura**

Za pomoć građanima i kućanstvima planirano je 35.000,00 eura za ostale naknade građanima i kućanstvima iz proračuna.

**Program 1012 Zdravstveno-veterinarska djelatnost planirano u iznosu od 3.000,00 eura**

Za zdravstveno-veterinarsku zaštitu planirano je 3.000,00 za rashode za usluge.